THAI ตั้ง “อุษณีย์ แสงสิงแก้ว” นั่งรักษาการดีดี มีผล 10 ก.พ.นี้
THAI ตั้ง “อุษณีย์ แสงสิงแก้ว” นั่งรักษาการดีดี ระหว่างรอสรรหาคนใหม่แทน “จรัมพร โชติกเสถียร” ที่ครบวาระดำรงตำแหน่ง คาดรู้ผลผู้ผ่านคุณสมบัติสัปดาห์หน้า 
8 ก.พ. 2560

บริษัทการบินไทย จำกัด (มหาชน) หรือ THAI ระบุว่า ที่ประชุมคณะกรรมการบริษัทครั้งพิเศษวานนี้ (7 ก.พ.) ได้รับทราบการครบอายุสัญญาการดำรงตำแหน่งกรรมการผู้อำนวยการใหญ่ (ดีดี) ของนายจรัมพร โชติกเสถียร และเนื่องจากขณะนี้บริษัทอยู่ระหว่างการสรรหาผู้ดำรงตำแหน่งกรรมการผู้อำนวยการใหญ่ คณะกรรมการจึงมีมติแต่งตั้งนางอุษณีย์ แสงสิงแก้ว รองกรรมการผู้อำนวยการใหญ่ หน่วยธุรกิจบริการการบิน ดำรงตำแหน่งรักษาการกรรมการผู้อำนวยการใหญ่ โดยมีผลตั้งแต่วันที่ 10 ก.พ.60 เป็นต้นไป
ทั้งนี้ นายอารีพงศ์ ภู่ชอุ่ม ปลัดกระทรวงพลังงาน ในฐานะประธานกรรมการ THAI คาดว่าการสรรหาดีดีจะมีความชัดเจนในสัปดาห์หน้า ที่คาดว่าจะรู้ผลรายชื่อผู้ผ่านคุณสมบัติในการคัดเลือกครั้งนี้